B รับทรัพย์ 45 ล้าน หลัง “ไดเมทเพ้นท์” จ่ายหนี้จำนองที่ดินแล้ว
B รับทรัพย์ 45 ล้านบาท หลัง “ไดเมทเพ้นท์” จ่ายหนี้จำนองที่ดิน-สิ่งปลูกสร้าง พร้อมได้ไถ่ถอนหลักประกันมาจำนองเรียบร้อยแล้ว
B รับทรัพย์ 45 ล้าน หลัง “ไดเมทเพ้นท์” จ่ายหนี้จำนองที่ดิน-สิ่งปลูกสร้าง พร้อมได้ไถ่ถอนหลักประกันมาจำนองเรียบร้อยแล้ว
17 ส.ค. 2565

บริษัท บี จิสติกส์ จำกัด (มหาชน) หรือ B เปิดเผยว่า เมื่อประมาณเดือนเมษายน 2563 บริษัท บียอนด์แคปปิตอล จำกัด (“บริษัทย่อย”) ให้เงินกู้ยืมระยะสั้นแก่ บริษัท ไดเมทเพ้นท์ จำกัด (เดิมชื่อ บริษัท เอเชี่ยน คอร์โรชั่น คอนโทรล เทคโนโลยี จำกัด) จำนวนทั้งสิ้น 45,000,000บาท โดยที่ไดเมทเพ้นท์ ได้นำที่ดินตำบลแพรกษา อำเภอเมืองสมุทรปราการ จังหวัดสมุทรปราการ และสิ่งปลูกสร้าง(“หลักประกัน”) มาจำนองไว้เป็นหลักประกันเงินกู้ยืมดังกล่าว
ต่อมา เนื่องจากไดเมทเพ้นท์ไม่ชำระเงินกู้ยืมตามกำหนดระยะเวลา บริษัทย่อยจึงฟ้องร้องไดเมทเพ้นท์ต่อศาลจังหวัดสมุทรปราการในเดือนธันวาคม 2563 เพื่อเรียกร้องให้ ไดเมทเพ้นท์ ชำระหนี้เงินกู้ยืม พร้อมดอกเบี้ย และเบี้ยปรับ และบังคับจำนองหลักประกัน
ต่อมาเมื่อวันที่ 17 มกราคม 2565 ศาลชั้นต้นได้พิพากษาให้บริษัทย่อยชนะคดี และต่อมาคดีอยู่ระหว่างการยื่นอุทธรณ์ บริษัทย่อยและไดเมทเพ้นท์ได้ตกลงเข้าทำสัญญาประนีประนอมยอมความเมื่อวันที่ 16 สิงหาคม 2565 
โดยไดเมทเพ้นท์ยินยอมชำระหนี้ให้แก่บริษัทย่อย เป็นเงินจำนวน 48,483,835.61 บาท ซึ่งภายหลังจากหักเงินประกันจำนวน 3,575,000 บาท แล้ว บริษัทย่อยได้รับเงินจากไดเมทเพ้นท์เป็นเงินสุทธิจำนวน 44,908,835.61 บาท
ทั้งนี้บริษัทย่อยได้รับเงินจำนวนดังกล่าว และได้ไถ่ถอนจำนองหลักประกันให้แก่ไดเมทเพ้นท์เป็นที่เรียบร้อยแล้ว